title: "\u00c5ktoorp/mo"
text: "\u00c5ktoorp (ap Tj\u00fcsch: Achtrup, ap D\u00e5nsch: Agtrup) as en gemiine foont \u00c5mt S\u00f6\u00f6dtuner \u00f6nj e Kris Nordfraschl\u00f6nj. \u00d6njt norden lade e gemiine L\u00e5\u00e5l\u00f6nj \u00e4n Bramstedtlund, \u00f6njt \u00e5\u00e5sten l\u00e4it e Kris Flansborj, \u00f6njt s\u00f6\u00f6den e gemiine Spr\u00e5kebel, \u00f6njt s\u00f6\u00f6dweesten Leek \u00e4n \u00f6njt nordweesten Kuurlem. Et heet 1524 manschne (2019).\n\nGeografii\n\nE gemiine l\u00e4it \u00f6nj e K\u00e5rhiird.\n\nToorpe\n B\u00e4lsbel (B\u00fcllsb\u00fcll/B\u00f8lsb\u00f8l)\n Br\u00fcnb\u00e4rj (Braunberg/Brunbjerg)\n Kalfsl\u00fcn (Kalfslund/Kalslund)\n Letjenhoarn (L\u00fctjenhorn/Lillehorn)\n Siiwung (Seewang/S\u00f8vang)\n T\u00e4twung (Tettwang/T\u00e6tvang)\n\nHistoori\nDi 31. \u00f6nj e Uursmoune 1398 w\u00f6rd \u00c5ktoorp schraftlik for di jarste keer \u00fc\u00fcs Aktorp n\u00e5\u00e5md. \u00d6nj 1968 w\u00f6rd B\u00e4lsbel diilj foon e gemiine. Di 1. \u00f6nj e Biikenmoune 1974 w\u00f6rd Letjenhoarn uk diilj foon e gemiine. Di 1. \u00f6nj e Ismoune 2008 w\u00f6rd e gemiine diilj foont \u00c5mt S\u00f6\u00f6dtuner.\n\nEt Besiien Wjardi \n E Winmeelen Jenny, wat diling en bjarnehiim as.\n\nFerkiir\n Loonsstroot 212\n Loonsstroot 245\n Krisstroot 101\n\nPolitiik\nE gemiine heet 13 sate \u00f6nj e gemiinefertreesing. Sunt e wool \u00f6njt iir 2018 heet d\u00e5t \u00c5ktoorp W\u00e4\u00e4lergemiinschap (AWG) 7 sate, di S\u00f6\u00f6dschlaswiksche W\u00e4\u00e4lerferb\u00e5nd (SSW) 3 \u00e4n j\u00fc CDU 3. \n\nE burgerm\u00e4ister foon n\u00fc as Norbert Nielsen, deer di 20. Samermoune 2018 iinjstimi tu di nai burgerm\u00e4ister w\u00e4\u00e4led w\u00f6rd. Da \u00fc\u00fclje burgerm\u00e4istere wjarn Uwe Matthiesen (AWG; 2013\u20132018) \u00e4n Hannelore Schulze (2003?-2013).\n\nPers\u00f6\u00f6nlikh\u00e4ide\n E schriwer Hans Andreas Carstensen (1852-1917) wus sch\u00f6ljm\u00e4ister \u00f6nj \u00c5ktoorp.\n\nKw\u00e4le\n\nGemiine \u00f6nj e Kris Nordfraschl\u00f6nj"